7 หุ้น SET50 แกร่งกว่าตลาด! สวน SET รูดต่อ 13 จุด นิวโลว์รอบ 5 เดือน
เปิด 7 หุ้น SET50 แกร่งกว่าตลาด! สวน SET รูดต่อกว่า 13 จุด นิวโลว์รอบ 5 เดือน นำโดย ADVANC-BH-INTUCH-JMART-JMT-MTC และ TIDLOR ด้านนักลงทุนรอดูตัวเลขเงินเฟ้อสหรัฐในวันนี้ (14 มี.ค.66)
เปิด 7 หุ้น SET50 แกร่งกว่าตลาด! สวน SET รูดต่อกว่า 13 จุด นิวโลว์รอบ 5 เดือน นำโดย ADVANC-BH-INTUCH-JMART-JMT-MTC และ TIDLOR
14 มี.ค. 2566

ผู้สื่อข่าวรายงานว่า วันนี้ 14 มี.ค.65 ดัชนีตลาดหุ้นไทยภาคเช้าร่วงต่อ โดย ณ เวลา 10:59 น. ดัชนีอยู่ที่ระดับ 1,559.71 จุด ลบ 13.36 จุด หรือลดลง 0.88% ด้วยมูลค่าการซื้อขาย 3.23 หมื่นล้านบาท โดยดัชนีทำนิวโลว์รอบ 5 เดือน โดยนับตั้งแต่ยืนที่ระดับ 1558.06 จุด เมื่อวันที่ 3 ต.ค.65
เนื่องจากความกังวลของนักลงทุนที่ยังห่วงผลกระทบของปัญหาของ Silicon Valley Bank (SVB) และ Signature Bank ที่อาจจะส่งผลกระทบตามมาถึงแบงก์อื่นๆได้อีก เป็น sentiment กดดันต่อตลาดหุ้น ทำให้มีการขายสินทรัพย์เสี่ยงออกโยกไปสินทรัพย์ปลอดภัยแทนโดยเฉพาะทองคำ
อย่างไรก็ตามแม้ว่าภาพรวมดัชนีปรับตัวลงกลับมีหุ้นในตลาดกลุ่ม SET50 วิ่งสวนตลาดได้แข็งแกร่งจำนวน 7 บริษัท นำโดย ADVANC, BH, INTUCH, JMART, JMT, MTC และ TIDLOR ดังตางรางประกอบ

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยภาคเช้าร่วงไปกว่า 10 จุด ตาม Sentiment ตลาดหุ้นอื่นในภูมิภาค ตอบรับความกังวลปัญหาสถาบันการเงินในสหรัฐลุกลามเป็นวงกว้าง ส่งผลทำให้กองทุนต่างประเทศ (Global Fund) ปรับพอร์ตการลงทุนเพื่อลดความเสี่ยง โดยขายออกมาต่อเนื่อง ทำให้เห็นแรงขายหุ้นขนาดใหญ่ที่กองทุนถือ โดยเฉพาะกลุ่มแบงก์ถูกเทขายต่อเนื่อง แม้ธนาคารแห่งประเทศไทย (ธปท.) จะออกมายืนยันว่าแบงก์ไทยลงทุนในธุรกิจ Start-UP ต่ำกว่า 1% ของเงินกองทุนก็ตาม
โดยวันนี้ให้แนวรับสำคัญ 1,550 จุด และแนวต้าน 1,580 จุด แนะนำ รอดูทิศทางของปัญหาสถาบันการเงินในสหรัฐล่มไปก่อน เกาะติดทิศทางเงินทุนต่างชาติ (Fund Flow) หากยังคงเทขายวันละ 2,000-3,000 ล้านบาท ก็คงต้องชะลอการลงทุนไปก่อนจนกว่าต่างชาติจะหยุดขาย